टी-सीरीज प्रमुख भूषण कुमार ने 'काइट्स' का संगीत जारी किया है। भूषण बताते हैं कि 'काइट्स" के रीमिक्स गीतों से एक्स्ट्रा रेवेन्यू आ रहा है। वह बताते हैं कि काइट्स का म्यूजिक 10 दिन पहले ही जारी किया गया है। अब तक काइट्स के गीतों की बिक्री उत्साहजनक है। उनके मुताबिक अब इन्हीं गीतों को ज्यादा पसंद किया जा रहा है। वह कहते हैं कि बहुत से लोग रीमिक्स गीतों को डाउनलोड कर रहे हैं। साथ ही मूल गीतों की अपेक्षा रीमिक्स को रिंगटोन बना रहे हैं। इससे एक्स्ट्रा रेवेन्यू मिलता है।